Here is a page extracted from Wikipedia that may contain CSS, HTML, and a lot of unformatted text.

Title: Phil Jackson
Content: Philip Douglas „Phil“ Jackson (Filips Daglasos „Fils“ Džeksuonos, gėmė 1945 metās siejės 17 dėina Der Lodžie) – JAV krepšėnė treneris, vėins tėtoloutiausiu svieta treneriu. 9 kartus NBA čempijuons. Vėins ėš nedaug treneriu, laimiejosiu NBA čempijuonata su dvėjuom skėrtėnguom komanduom.

Žaidiejė karjiera 

1967 metās Džeksuons bova pakvėists i Niojuorka „Knicks“ komanda. Būsėmasis treneris kūtik bova bėngės maža Šiaurės Dakotas universiteta. Džeksuons pasėžīmiejė kāp gers metėks, katros nie veikos. Džeksuons smagē dėrb (īpatėngā ginībuo) ė palėka vėino geriausiu NBA žaidieju. 1980 metās Fils paskelbė aple karjieras pabėnga.

Treneris 

Jau kėtās metās Fils Džeksuons pradiejė darboutėis CBA līguo. Vieliau dėrba BSN līguo Puerto Rikė. Džeksuons padiejė Albani „Patrōns“ komandā laimietė CBA čempijuonata.

1989 metās Fils Džeksnuons palėka Čikagas „Bulls“ komandas vīriausioujo trenerio. Čė dėrba ligė 1998 metu. Uns šiou komanduo dėrba, kumet anuo luošė tuokės žvaiždės kāp Maikls Džordans ė Skoti Pipens. 1999 metās Džeksuons palėka Los Andžela „Lakers“ trenerio. Komanda žaidė dėdlē siekmīngā ligė 2002–2003 metu sezuona. Tās metās komanduo vės labiau rīškiejė nesotarėmā terp dvijū rīškiū žvaiždiū Šakila Onīla ė Kobės Brajanta. Komanda, katra gīn čempijuonės tėtola ėškrėta jau Vakarū konferencėjes posfėnalie.

Prīš kėta sezuona Džeksuons komanda sostėprėna NBA veteranās Karlo Melouno ė Gario Pėituono. Komanda toukart pateka i NBA fėnala, ale anou pralaimiejė, pu nesiekmies Onils ė Brajants galotėnā sosėpīka. Džeksuons nusprandė tuokiuo komanduo geriau nebdėrbtė. Bet pu metu puols „Lakers“ viel ikalbėna treneri dėrbtė so komanda ė Džeksuons sotėka. „Lakers“ uns tebdėrb ligė pat daba.

Prigavėmā 

Fils Džeksuons par sava karjiera NBA laimiejė 10 čempijuonu žėidū. 9 kāp treneris, vuo 10 kāp žaidies.

 1970 metās palėka NBA čempijuono kāp Niojuorka „Knicks“ žaidies
 1990, 1991, 1992, 1993, 1996, 1997, 1998 metās su Čikagas „Bulls“
 2000, 2001 metās su Los Andžela „Lakers“

Jackson,Phil